Skijaški skokovi na Zimskim olimpijskim igrama 2018 – žene
Takmičenje na maloj skakaonici u skijaškim skokovima u ženskoj konkurenciji na Zimskim olimpijskim igrama 2018. u Pyeongchangu održano je u skakačkom kompleksu Alpensia 12. februara. Zlatnu medalju, ujedno i prvu u historiji u ženskoj konkurenciji, branila je Carina Vogt, a takmičila se i braniteljica srebrne medalje Daniela Iraschko-Stolz, no nijedna nije uspjela doći do plasmana na pobjedničko postolje. Olimpijska pobjednica postala je Maren Lundby, najbolja u obje serije, kao i u cijeloj sezoni dotad. Srebrnu medalju osvojila je Katharina Althaus, a bronzanu Sara Takanashi. To su prve olimpijske medalje za sve tri takmičarke.